Shomurotova Mohichehra Abdinabiyevna

Shomurotova Mohichehra Abdinabiyevna (1988-yil 5-yanvar, Buxoro viloyati) — o‘zbekistonlik maqom xonandasi va pedagog. O‘zbekiston Respublikasida xizmat ko‘rsatgan artist (2021). U o‘zbek milliy maqom san’ati rivojiga qo‘shgan hissasi bilan tanilgan.

 Hayoti va ta’limi 
Mohichehra Shomurotova 1988-yil 5-yanvarda Buxoro viloyatida tug‘ilgan. Oliy musiqiy ta’limni O‘zbekiston davlat konservatoriyasida olgan, 2017-yilda magistratura bosqichini tamomlagan. Mutaxassisligi — an’anaviy xonandalik.

 Ijodiy va pedagogik faoliyati 
Ijodiy faoliyatini 2005-yildan boshlagan. Respublika va xalqaro miqyosdagi konsertlar, tanlov va festivallarda ishtirok etgan.

2017–2020-yillarda O‘zbekiston davlat konservatoriyasida pedagog sifatida faoliyat yuritgan. 2023-yildan buyon Yunus Rajabiy nomidagi O‘zbek milliy musiqa san’ati institutining “Maqom xonandaligi” kafedrasida dotsent lavozimida ishlaydi.

 Mukofot va unvonlar 
“Zulfiya” nomidagi Davlat mukofoti (2006)

“Shuhrat” medali (2019)

“O‘zbekiston Respublikasida xizmat ko‘rsatgan artist” faxriy unvoni (2021)

 Tanlov va festivallar 
Respublika yosh maqom ijrochilari tanlovi — 1-o‘rin (2005)

Respublika maqom ijrochilari tanlovi (Toshkent bosqichi) — 1-o‘rin (2015)

“Sharq taronalari” XI xalqaro musiqa festivali — 1-o‘rin (2017)

“Muğam aləmi” VI xalqaro musiqa festivali (Ozarbayjon) — Gran-pri (2023)

TURKSOY oltin medali (Turkiya, 2023)

“Cultural Masters” xalqaro mukofoti (Koreya Respublikasi, 2023)